20 000 լյո ջրի տակ (ֆիլմ, 1916)

20 000 լյո ջրի տակ, (անգլ․՝ 20,000 Leagues Under the Sea, 1916), ամերիկյան համր ֆիլմ, որ 1916 թվականին նկարահանել է կինոռեժիսոր Ստյուարտ Պատոնը։ Ժյուլ Վեռնի համանուն վեպի առաջին լիամետրաժ էկրանավորումն է։ Ֆիլմում օգտագործվել են նաև դրվագներ Ժյուլ Վեռնի մեկ այլ՝ «Խորհրդավոր կղզին» վեպից։ Կինոնկարի նորատիպ տարբերակը 2010 թվականի մայիսի 4-ին ցուցադրվել է Սան Ֆրանցիսկոյում՝ որպես այդ քաղաքում ավանդաբար յուրաքանչյուր տարի անցկացվող միջազգային կինոփառատոնի բաղկացուցիչ մաս։

2016 թվականին ԱՄՆ Կոնգրեսի գրադարանի կողմից ֆիլմը գնահատվել է որպես մշակութային, պատմական ու գեղագիտական նշանակալի արժեք և ներառվել ֆիլմերի ազգային գրանցամատյանում։

Սյուժե 
Կինոնկարում նավապետ Նեմոն (Ալեն Հոլուբար) փորձում է վրեժ լուծել Չարլզ Դենվերից (Ուիլյամ Ուելշ), քանի որ վերջինս սպանել էր Նեմոյի կնոջը։ Այդ նպատակով կառուցում է մի հսկայական սուզանավ՝ «Նաուտիլուս»-ը։ Դենվերը նավապետի դստերը թաքցնում է հեռավոր կղզում, որտեղ փոթորիկից քշված օդապարիկով վայրէջք են կատարում հինգ ամերիկացիներ։ Այդ ժամանակ «Նաուտիլուսը» հարձակվում է բաց ծովում գտնվող նավի վրա, որտեղ գտնվում էր պրոֆեսոր Արոնաքսը (Դեն Հենլոն)։ Գիտնականն ու նրա ուղեկիցները հայտնվում են «Նաուտիլուս» սուզանավում, նախ՝ որպես բանտարկյալներ, ապա որպես հյուր նավապետ Նեմոյին։

Փաստեր
 Կինոնկարը հայտնի է որպես ստորջրյա նկարահանումների առաջին հաջող փորձ, որի արդյունքում կինոնկարի ստեղծագործական խումբը մեկնեց Բահաներ։
 Կինոնկարի բյուջեն կազմել է երկու հարյուր հազար դոլար։
 Կինոնկարի պրեմիերան տեղի է ունեցել ԱՄՆ-ում 1916 թվականի դեկտեմբերի 24-ին։

Ծանոթագրություններ

Արտաքին հղումներ 

1916 ֆիլմեր
Ամերիկյան գիտաֆանտաստիկ ֆիլմեր
Ֆանտաստիկ ֆիլմեր գիտնականների մասին
Անգլիայում նկարահանված ֆիլմեր
Անգլերեն ֆիլմեր
Ամերիկյան ֆիլմեր
Universal Pictures ֆիլմեր
Ամերիկյան սև-սպիտակ ֆիլմեր
ԱՄՆ-ի ֆիլմերի ազգային գրանցամատյանի ֆիլմեր
Սև-սպիտակ ֆիլմեր
Համր ֆիլմեր
Ամերիկյան արկածային ֆիլմեր